Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: 1997. évi CXLI. törvény 16. §-ának f) pontjában foglalt
Paragraph Index: 584

76. § A Bt. 44. § (1) bekezdésének a) pontja helyébe a következõ rendelkezés lép: [44. § (1) A bányafelügyelet] „a) mûszaki-biztonsági, munkavédelmi, építésügyi hatósági, építésfelügyeleti és piacfelügyeleti hatáskörébe tartozik: — az ásványi nyersanyagok bányászata, — a bányászati és földtani kutatási célt szolgáló mélyfúrás, — a megszûnt föld alatti bányák nyitva maradó térségeinek fenntartása és felhagyása, — a geotermikus energia kutatása, energetikai célra történõ kinyerése és hasznosítása, — szénhidrogén termelésben, elõkészítésben és az elsõdleges feldolgozásban használt technológiai létesítmény, csõvezeték, a szénhidrogén szállító-, a földgáz elosztó- és célvezeték, valamint az egyéb gázok és ezek termékei szállítóvezetékeinek létesítése, használatbavétele, mûszaki üzemeltetése, elbontása és felhagyása, — szénhidrogén tárolására alkalmas földtani szerkezetek kutatása, ezek használatbavétele és üzemeltetése, — a cseppfolyós propán-, butángázok és ezek elegyei töltõ és tároló, a töltõüzemben lévõ nyomáspróbázó és javító létesítményeinek, valamint elosztóvezetékeinek, továbbá az e tevékenységekhez szükséges létesítmények és berendezések létesítése, használatbavétele, üzemeltetése és elbontása, valamint — az ipari robbantóanyag raktárak létesítése, használatbavétele és üzemeltetése.”

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes